ອິຣ່ານ ປະຕິເສດ ຄໍາຮ້ອງຂໍ ຂອງສະຫະລັດ ໃຫ້ອິຣ່ານ ສົ່ງຍົນບໍ່ມີຄົນຂັບ ຄືນໃຫ້ຕົນ (ເບິ່ງວີດີໂອ)
ອິຣ່ານ​ໄດ້​ຮ້ອງ​ທຸກ​ໄປ​ຍັງ​ອົງການ​ສະຫະ​ປະຊາ​ຊາດ​ກ່ຽວ​ກັບ​ອຸບັດ​ເຫດ​ຍົນ​ບໍ່ມີ​ຄົນ​ຂັບ​ຂອງ​ສະຫະລັດ.
ອິຣ່ານກ່າວວ່າ ສະຫະລັດຄວນຈະຍອມຮັບເອົາຜົນທີ່ຕາມມາຫລັງຈາກຍົນສອດແນມບໍ່ມີ ຄົນຂັບຂອງສະຫະລັດໄດ້ຕົກຢູ່ໃນດິນແດນຂອງອິຣ່ານໃນຕົ້ນເດືອນນີ້ ລັດຖະບານທ່ານໂອບາມາໄດ້ຮ້ອງຂໍຢ່າງເປັນທາງການໃຫ້ອິຣ່ານສົ່ງຍົນລໍາດັ່ງກ່າວຄືນໃຫ້ ສະຫະລັດແຕ່ທ່ານ Ramin Mehmanparast ໂຄສົກກະຊວງການຕ່າງປະເທດອິຣ່ານ ກ່າວເມື່ອວັນອັງຄານມື້ນີ້ວ່າ ກົງກັນຂ້າມ ແລ້ວສະຫະລັດຄວນຈະຂໍໂທດຕໍ່ອິຣ່ານ ອິຣ່ານໄດ້ຮ້ອງທຸກໄປຍັງອົງການສະຫະປະຊາຊາດກ່ຽວກັບອຸບັດເຫດຍົນບໍ່ມີຄົນຂັບຂອງ ສະຫະລັດ ແລະກ່າວຊໍ້າອີກເມື່ອວັນອັງຄານວານນີ້ເຖິງທ່າທີ ຂອງຕົນນັ້ນວ່າ ສະຫະລັດ ຝ່າຝືນກົດໝາຍລະຫວ່າງຊາດ ທ່ານ ບາຣັກ ໂອບາມາ ປະທານາທິບໍດີສະຫະລັດ ໃນຂະນະໃຫ້ສໍາພາດກັບພວກນັກຂ່າວ ເມື່ອວັນຈັນວານນີ້ ທ່ານໄດ້ປະຕິເສດຈະໃຫ້ຂໍ້ຄິດເຫັນໃດໆໃນສິ່ງທີ່ທ່ານເອີ້ນວ່າ  ແຕ່ລາຍງານຂ່າວຫລາຍກະແສເວົ້າວ່າ ຍົນ ສອດແນມທີ່ສ້າງດ້ວຍເທັກໂນໂລຈີກ້າວໜ້າທັນສະໄໝທີ່ສຸດ ແບບເຣດ້າຈັບບໍ່ໄດ້ນັ້ນອາດ ຈະ ບິນຫລົງທາງເຂົ້າໄປໃນເຂດນ່ານຟ້າຂອງອິຣ່ານຈາກອັຟການີສຖານ ຫລືວ່າທໍາການ ສອດແນມໂຄງການນີວເຄລຍຂອງອິຣ່ານ ທ່ານໂອບາມາກ່າວວ່າ ສະຫະລັດໄດ້ຮ້ອງຂໍໃຫ້ອິຣ່ານສົ່ງຍົນບໍ່ມີຄົນຂັບລໍາ ນັ້ນຄືນໃຫ້ສະ ຫະລັດ ແລະຈະລໍເບິ່ງວ່າອິຣ່ານຈະຕອບຄໍາຮ້ອງຂໍວິທີໃດ ແຕ່ທ່ານນາງຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດກ່າວ ວ່າ ຖ້າເວົ້າເຖິງພຶດຕິການທີ່ຜ່ານມາຂອງອິຣ່ານ ນັ້ນ ເຮົາບໍ່ຫວັງເລີຍວ່າອິ ຣ່ານຈະເຮັດຕາມຄໍາຮ້ອງຂໍຂອງເຮົາ